Հայերի ձեռքով կառուցված ու նավթարդյունաբերության կենտրոնի վերածված Բաքուն 1990 թվականի հունվարին դժոխքի էր վերածվել նույն հայերի համար, որովհետեւ նրանց կյանքն ու սեփականությունը հաստատվել էր իրենցից խլված ու օտար պետության՝ Ադրբեջանի վերածված Արեւելյան Այսրկովկասի տարածքներում։ Դրանով կրկնվեց 20-րդ դարի սկզբին Օսմանյան կայսրության տարածքներում, ապա եւ Վրաստանում ու Ադրբեջանում մեր ժողովրդի ստեղծած ահռելի նյութական հարստության կորստյան ողբերգությունը։